పాత నిబంధన ప్రవక్తలు - మాడ్యుల్ 1 - ఆయన మనకు ప్రవక్తలను అనుగ్రహించాడు - భాగము 1

చర్చా ప్రశ్నలు

1. ఈ పాఠములో మీకు బాగా నచ్చిన, లేక మీరు ముఖ్యముగా నేర్చుకొనిన విషయము ఏమిటి? మీకు ఎలాంటి ప్రశ్నలు ఉండినవి?
2. ఈ పాఠములో ప్రస్తావించబడిన సందిగ్ధత రకములను అనుభవించిన సంఘములో కలిగియుండిన సమస్యలను వర్ణించండి.
3. ఈ సందిగ్ధతకు కొన్ని సరికాని ప్రతిస్పందనలు ఏవి? ఈ సందిగ్ధతకు సరైన రీతిలో ఎలా స్పందించవచ్చు?
4. పాత నిబంధన ప్రవచనమును ఉదాహరణగా ఉపయోగిస్తూ, ఆ ప్రవచనము యొక్క సుప్రసిద్ధ వివరణ అపార్థములకు నడిపించు విధానమును, సరియైన వివరణ గ్రహింపు మరియు అర్థవంతమైన అనువర్తనమునకు నడిపించు విధానమును వివరించండి.
5. వాస్తవిక అర్థము యొక్క ప్రాముఖ్యత వెలుగులో, మన దినములలోని ప్రవచనములకు పాత నిబంధన ప్రవచనమును అనువర్తించుటకు మనం ఏ ప్రక్రియను అనుసరించాలి?
6. "పరమాణుక" మరియు "అచారిత్రికమైన" వివరణ విధానములు అంటే ఈ పాఠం యొక్క అర్థం ఏమిటి.
7. ఈ పాఠములోని బోధనలను అర్థం చేసుకొనుటకు, యెషయా 11:1 యొక్క విశ్లేషణను మనం చేద్దాము. ఈ పాఠము కొరకు, ఈ వచనమును మరియు దాని నేపథ్యమును చదవండి. "పరమాణుక" విధానములో లేక "అచారిత్రికమైన" విధానములో ఈ వచనమును వ్యాఖ్యానించుట ద్వారా ప్రజలు చేయగల కొన్ని తప్పిదములను వివరించండి.
8. తరువాత సాహిత్య నేపథ్యము మరియు చారిత్రిక నేపథ్యమును గూర్చి మీరు ఏమి నేర్చుకున్నారో చర్చించండి.
9. యెషయా 11:1 యొక్క అర్థమును మీరు ఎలా బోధిస్తారు?

**సమీక్ష వాక్యము: సందేహము యొక్క మూలములు మరియు ఫలితాలు**

పాత నిబంధన ప్రవచనమును అర్థము చేసుకొనుట చాలా కష్టము కాబట్టి, దానిని ఎలా అర్థము చేసుకోవాలి అను విషయమును గూర్చి సంఘముల మధ్య చాలా అసమ్మతి ఉన్నది కాబట్టి, ఏ ప్రస్తుత మరియు భవిష్యత్ సందర్భములను ప్రవచనములు ఉద్దేశించుచున్నాయో తమకు తెలుసు అని చెప్పు "పండితుల" ఉచ్చులో పడకుండా మనం పాత నిబంధన ప్రవచనమును నేర్చుకోవాలి, అప్పుడు దానిని అర్థము చేసుకొనుటకు ప్రయత్నించుటను మనం మానుకోము.

సందర్భ పరిశీలన: అపార్థము చేసుకొనబడిన, దారి మళ్లించబడిన

1. ప్రవచన ఆధారము మరియు నిశ్చయత

క్రీస్తు 1984లో తిరిగివస్తాడని ప్రజలకు గొప్ప నిశ్చయతతో చెప్పిన ఒక బైబిల్ బోధకుడు ఉన్నాడు. దీనిని అతడు పాత నిబంధన ప్రవచనముల నుండి "రుజువు చేశాడు." చాలామంది అతనిని నమ్మారు, ఆ సన్నివేశమును ఆకాంక్షిస్తూ చాలామంది తమకున్నదంతా అమ్మివేశారు. 1984లో క్రీస్తు తిరిగిరానప్పుడు, అతనిని నమ్మిన ప్రజలకు ఎలా అనిపించియుంటుందో మీరు ఊహించవచ్చు - ముఖ్యంగా తమ ఆస్తులను అమ్మినవారు.

1. రెండుసార్లు మోసపోయి విసిగిపోయిన తరువాత

క్రీస్తు రాకడను ఎదురుచూస్తూ సమస్తమును అమ్మివేసినవారిలో ఇంతకు ముందు సందర్భ పరిశీలనలో మనము చూసిన జేన్ ఒకరు. 1984లో యేసు తిరిగి రాలేదు కాబట్టి, బైబిల్ బోధకుడు తప్పుగా అంచనా వేశాను అని చెబుతూ, మరొక తారీఖు ఇచ్చాడు. ఆమె సమస్తమును అమ్మివేసింది కాబట్టి, క్రొత్త తారీఖును స్వీకరించుట ఆమెకు చాలా కష్టమైయ్యింది. అయినప్పటికీ ఆమె నమ్మికను కొనసాగించింది. ఆ రెండవ తారీఖున కూడా యేసు తిరిగి రానప్పుడు, ఆమెకు కోపం వచ్చింది. ఆమెకు ఎంత కోపం వచ్చింది అంటే ఆమె ఆ సంఘమును పూర్తిగా విడిచివెళ్లిపోయింది.

సమీక్ష ప్రశ్నలు:

1. మీ వ్యక్తిగత సందర్భము మరియు సంఘమును గూర్చి ఆలోచించండి.
   1. మీ సంఘములో ఎక్కువమంది ప్రజలు ప్రవక్తలను ఎలా చూస్తారు?
   2. కొందరు ప్రవక్తల అధ్యయనమును పూర్తిగా నివారిస్తారా?
   3. కొందరు అన్నివేళలా ప్రవచనమును గురించే మాట్లాడాలనుకుంటారా?
   4. ఈ రెండు భిన్నమైన స్థాయిల ఆసక్తిని ఏమి నడిపిస్తుంది?
2. లేఖనములో ఏ భాగములు మీకు చదువుట కష్టముగా ఉంటుంది మరియు ఎందుకు?
3. ఈ ప్రవచనములు ఎలా నెరవేర్చబడతాయో తమకు తెలుసు అని చెప్పు పాత నిబంధన ప్రవచనము యొక్క పండితులు అని పిలువబడువారి బాధితులైన ప్రజలు మీకు తెలుసా? వివరించండి.
4. మీరు ఇట్టి విధానమునకు బాధితులుగా ఉన్నారా? వివరించండి.
5. పాత నిబంధన ప్రవచనము విషయములో ఉదాసీనత చూపువారు ఉన్నారా? వివరించండి.
6. పాత నిబంధన ప్రవచనము యెడల మీరు ఎప్పుడైనా ఉదాసీనత చూపారా? వివరించండి.
7. క్రైస్తవ పరిచర్యలో వ్యాఖ్యాన దృక్కోణములు లేక వ్యాఖ్యన పరిగణలు ఎందుకు ఎంతో ప్రాముఖ్యమైయున్నవి?
8. సరికాని దృక్కోణం కలిగియుండుట వలన కలుగు కొన్ని ప్రతికూల ఫలితములు ఏవి?

క్రియా అభ్యాసములు

* మీరు బాధితులుగాను, ఉదాసీనులుగాను ఉండకుండా నివారించుటకు ప్రవచనమును గూర్చి బైబిలు అభిప్రాయమును అర్థము చేసుకొనుటకు సమయమును కేటాయించండి.
* మీరు ఒకవేళ బాధితులు అయితే, కోపగించుకొనకుండా లేక ఉదాసీనత చూపకుండా ఉండుటకు ప్రయత్నించండి. బైబిలు స్వయంగా పాత నిబంధన ప్రవచనమును ఎలా చూస్తుందో నేర్చుకోండి.